— Гэта так. Сама па сабе зямля тут урадлівая, а яшчэ дбайныя гаспадары дадаюць поспеху, — уключаецца ў размову галоўны аграном гаспадаркі Сяргей Шклярэўскі. — Мы ж зямлю песцім, як дзіця. Перад сяўбой, кожнае поле акуратна апрацоўваем, запраўляем па нормах арганічнымі і мінеральнымі ўгнаеннямі. Арганікі ў нас на ўсе землі хапае. Статак у гаспадарцы вялікі — 6200 галоў буйной рагатай жывёлы. На наступны год нашы мясцовыя будаўнікі ўзвядуць ячшчэ адзін кароўнік на 250 галоў. Круглы год арганіку вывозім і складзіруем у бурты, а пасля вызвалення палёў ад культур запраўляем іх па тэхналагічных нормах. Таму і вынікі адпаведныя. На некаторых участках азімая пшаніца сёлета дала па семдзесят і болей цэнтнераў на круг.